আজু গোসাঁই আজু গোস্বামী কবিতা মিলনসাগর Aaju Gosai Aju Goswami Poetry MILANSAGAR
কবি আজু গোসাঁই বা আজু গোস্বামী - এর প্রকৃত নাম অযোধ্যারাম গোস্বামী বা অচ্যুতানন্দ
গোস্বামী বলে বলা হয়ে থাকে। পিতা রামরাম গোস্বামী। কবির নিবাস ছিল অধুনা উত্তর চব্বিশ পরগণা
জেলার হালিশহরে।
তিনি ছিলেন বৈষ্ণবধর্মাবলম্বী এবং ব্যঙ্গপটু সুরসিক স্বভাব কবি। তাঁর বেশিরভাগ গানই তাঁর স্বগ্রামবাসী
সাধক কবি রামপ্রসাদ সেনের গানের পাল্টা গান বা প্যারডি। অর্থাত কবি রামপ্রসাদের গানকে ব্যঙ্গ বা
কটাক্ষ করে লেখা গান। তাঁর এবং রামপ্রসাদের মধ্যে নাকি প্রায়ই  সঙ্গীতের দ্বন্দ্ব হতো এবং এই দ্বন্দ্ব
দেখবার জন্য কৃষ্ণনগরের মহারাজ কৃষ্ণচন্দ্র প্রায়ই উভয়কে তাঁর প্রাসাদে আহ্বান করতেন।
পাল্টা গানে আজু গোসাঁই এতই প্রসিদ্ধি লাভ করেছিলেন যে এখনও পাল্টা গানের বহু কবি পরিচয় গোপন
করার জন্য আজু গোঁসাইয়ের ভণিতায় বা নামে কবিতা-গান লিখে থাকেন!
কবির একটি ছবি ও তাঁর জীবন সম্বন্ধে আরও তথ্য, প্রমাণসহ, যদি কেউ আমাদের পাঠান তাহলে আমরা,
আমাদের কৃতজ্ঞতা স্পরূপ প্রেরকের নাম এই পাতায় উল্লেখ করবো।
আমরা মিলনসাগরে  কবি আজু গোসাঁই-এর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
উত্স - দুর্গাদাস লাহিড়ী সম্পাদিত বাঙ্গালীর গান, ১৯০৫।
.          সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাঙালি চরিতাভিধান, প্রথম খণ্ড,
.          পঞ্চম সংস্করণ, ২০১০।
.          শিশিরকুমার দাশ সম্পাদিত সংসদ বাংলা সাহিত্যসঙ্গী, ২০০৪।

কবি আজু গোসাই-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৫.৮.২০১৬
...